Orbánnak luxusszaunája is van Felcsúton
Közvetlenül a felcsúti focistadion mellett fekszik a miniszterelnök háza, mellette pedig egy hatalmas luxusszaunaház is van. Bár Orbánt egyre ritkábban látják szomszédai, a kert és a ház is ápolt - írja a Bors.
A helyiek szerint a ház mellett lévő épület pihenőházként szolgál, melyben finn típusú szauna van. Az faház üvegfalú ajtaja előtt gondosan felhalmozott tűzifa is van. Hasonló méretű szaunával felszerelt lakot minimum hárommillióért kínálnak - jegyzi meg a lap.
Orbán meglehetősen gondosan védi a luxusházat, a Google utcanéző programjából is kitöröltette az épületet. A lakók szerint a ház melletti két ingatlan teljesen üres, mintha nem is laknának bennük, azt azonban nem lehet tudni, igaz-e, hogy a miniszterelnök a még nagyobb nyugalom kedvéért megvette-e volna a szomszédos telkeket.
Bár a kormányfőt egyre ritkábban látják szomszédai, a kertet jó állapotban van, szépen gondozzák.
A Bors szerint a miniszterelnök a fővárosi Rudas fürdőt is gyakran látogatja, ahol magánbeszélgetéseket is folytat.